
Parlamentul  României

Camera  Deputaţilor

Comisia pentru industrii si servicii



                                                              Bucureşti, 11.04.2002








                      Nr.23/69/2002

AVIZ

asupra proiectului de Lege privind unele măsuri pentru 

întărirea disciplinei contractuale



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare, cu proiectul de Lege privindunele măsuri pentru întărirea disciplinei contractuale, trimis cu adresa nr.150 din 25 martie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţele din data de 2 şi 9 aprilie 2002.

Membrii comisiei au examinat proiectul de lege, expunerea de motive, avizul favorabil al Consiliului Legislativ nr.362/2002 şi punctele de vedere ale Ministerului Dezvoltării şi Prognozei prezentate de domnul secretar de stat Gheorghe Ţiplica şi ale Ministerului Industriei şi Resurselor prezentate de doamna director Rodica Dimitriu.



În urma dezbaterilor, cu unanimitate de voturi s-a hotărât avizarea favorabilă a proiectului de lege cu amendamente admise şi respinse care se regăsesc în anexe.



De asemenea, comisia pentru industrii şi servcii recomandă Comisiei pentru politică economică, reformă şi privatizare să analizeze posibilitatea menţinerii din Ordonanţa de urgenţă a Guvernului nr.10/1997 cu privire la diminuarea blocajului financiar şi a pierderilor din economie, a prevederii privind compensarea datoriilor restante între părţile contractante din lege.


În raport de obiectul şi conţinutul său, proiectul de lege face parte din categoria legilor ordinare.

                      p.PREŞEDINTE,                                  SECRETAR,

                        Ioan Bivolaru                                     Cristian Buzea

Expert,

Viorela Gondoş

Anexa 1

A M E N D A M E N T E    A D M I S E

asupra proiectului de Lege privind unele măsuri pentru întărirea disciplinei contractuale

Nr.

crt.
Text iniţial
Amendamente admise

(autorul)
Motivaţia

0
1
2
3

1.
LEGE

privind unele măsuri pentru întărirea disciplinei contractuale
Nemodificat


2.
Art.1. - (1) Prezenta lege se aplică tuturor contractelor încheiate pentru realizarea comerţului de către agenţii economici - comercianţi persoane juridice şi comercianţi persoane fizice - indiferent de forma de proprietate.


Art.1. - (1) Prezenta lege se aplică tuturor contractelor încheiate pentru realizarea actului de comerţ de către agenţii economici şi agenţi economici şi instituţii publice după caz, denumite în continuare părţi contractante, indiferent de forma de proprietate.

Dep. Mircea Toader - PD

Comisia pentru industrii şi servicii
Actele de comerţ se pot încheia şi între agenţi economici şi instituţii publice.

3.
(2) Contractele încheiate în cadrul procesului de privatizare se vor supune normelor speciale emise în acest sens, prezenta lege constituind normă generală în această materie.


Nemodificat


0
1
2
3

4. 
Art.2. - (1) Agenţii economici, enumeraţi la art.1 alin.(1), vor întreprinde toate diligenţele pentru stipularea de clauze care să asigure realizarea obiectului contractului.


Nemodificat


5. 
(2) Contractul trebuie să cuprindă în mod obligatoriu, în funcţie de natura sa, clauze contractuale referitoare la: obligaţiile ce revin părţilor în derularea contractului, condiţiile de livrare a bunurilor şi/sau serviciilor, termene, modalităţi de plată şi de garantare a plăţii preţului, instrumente de plată şi clauze de consolidare a preţului în condiţiile inflaţiei şi devalorizării, riscul contractual, precum şi modul de soluţionare a eventualelor litigii apărute în legătură cu derularea şi executarea contractului.


Nemodificat


6. 
(3) Părţile pot depune diligenţele necesare în scopul obţinerii de informaţii privind credibilitatea financiară şi seriozitatea persoanei juridice sau a persoanei fizice cu care intră în raportui contractuale, în conformitate cu reglementările Băncii Naţionale a României privind organizarea şi funcţionarea Centralei Incidentelor de Plăţi.


(3) Părţile contractante pot depune diligenţele necesare în scopul obţinerii de informaţii privind credibilitatea financiară şi seriozitatea persoanei juridice cu care intră în raportui contractuale, în conformitate cu reglementările Băncii Naţionale a României privind organizarea şi funcţionarea Centralei Incidentelor de Plăţi.

Comisia pentru industrii şi servicii


În părţile contractante intră şi instituţiile de stat.

7. 
Art.3. - (1) Agenţii economici comercianţi au obligaţia efectuării tuturor plăţilor la data scadenţei, stabilită conform contractelor.


Art.3. - (1) Părţile contractante au obligaţia efectuării tuturor plăţilor la data scadenţei, stabilită conform contractelor.

Comisia pentru industrii şi servicii


În părţile contractante intră şi instituţiile de stat.

8. 
(2) Agenţii economici vor organiza evidenţa obligaţiilor de plată pe scadenţe, potrivit contractelor.


(2) Părţile contractante vor organiza evidenţa obligaţiilor de plată pe scadenţe, potrivit contractelor.

Comisia pentru industrii şi servicii


În părţile contractante intră şi instituţiile de stat.

9. 
Art.4. - (1) În contractele încheiate, agenţii economici vor prevedea ca, în cazul neîndeplinirii în termen de 30 de zile de la data scadenţei, a obligaţiilor prevăzute la art.3 alin.(1), debitorii să plătească, în afara sumei datorate, penalităţi pentru fiecare zi de întârziere.


Art.4. - (1) În contractele încheiate, părţile contractante vor prevedea ca, în cazul neîndeplinirii în termen de 30 de zile de la data scadenţei, a obligaţiilor prevăzute la art.3 alin.(1), debitorii să plătească, în afara sumei datorate, penalităţi pentru fiecare zi de întârziere.

Comisia pentru industrii şi servicii


În părţile contractante intră şi instituţiile de stat.

10. 
(2) În contractele comerciale dintre agenţii economici, indiferent de forma în care acesta se încheie, în afara penalităţilor contractuale prevăzute la alin.(1), pentru compensarea prejudiciului suferit de către creditor ca urmare a îndeplinirii cu întârziere sau a neîndeplinirii obligaţiilor asumate de debitor, se pot include şi daune - interese pentru neexecutarea totală sau parţială a contractului, sub forma daunelor moratorii sau a celor compensatorii.


(2) În contractele comerciale dintre părţile contractante, indiferent de forma în care acesta se încheie, în afara penalităţilor contractuale prevăzute la alin.(1), pentru compensarea prejudiciului suferit de către creditor ca urmare a îndeplinirii cu întârziere sau a neîndeplinirii obligaţiilor asumate de debitor, se pot include şi daune - interese pentru neexecutarea totală sau parţială a contractului, sub forma daunelor moratorii sau a celor compensatorii.

Comisia pentru industrii şi servicii


În părţile contractante intră şi instituţiile de stat.

11. 
(3) Totalul penalităţilor pentru întârziere în decontare prevăzute la alin.(1) şi (2) nu poate depăşi cuantumul sumei asupra căreia sunt calculate, cu excepţia cazului în care prin contract s-a stipulat contrariul.


Nemodificat


12. 
Art.5. - (1) Agenţii economici - comercianţi persoane juridice - care nu ăşi îndeplinesc, cu rea-credinţă, obligaţiile asumate prin contract, vor sista, de la data intrării în vigoare a prezentei legi, orice plată reprezentând sporuri, cu excepţia celui de vechime, indemnizaţii şi premii pentru membrii consiliilor de administraţie, directorii generali, directorii generali adjuncţi, directorii şi directorii adjuncţi, precum şi achiziţii de bunuri mobile sau imobile care nu sunt necesare direct procesului de producţie.


Art.5. - (1) Părţile contractante persoane juridice cu capital majoritar de stat care, cu rea-credinţă, stabilită în condiţiile legii nu îşi îndeplinesc obligaţiile asumate prin contract, vor sista, orice plată reprezentând sporuri, cu excepţia celui de vechime, indemnizaţii şi premii pentru membrii consiliilor de administraţie, directorii generali, directorii generali adjuncţi, directorii şi directorii adjuncţi, precum şi achiziţii de bunuri mobile sau imobile care nu sunt necesare direct procesului de producţie.

Comisia pentru industrii şi servicii


Este necesar ca reaua-credinţă să fie stabilită în condiţiile legii.

13. 
(2) Comercianţii persoane fizice care nu îşi îndeplinesc, cu rea-credinţă, obligaţiile asumate prin contract, vor sista, de la data intrării în vigoare a legii, orice achiziţii de bunuri mobile sau imobile care nu sunt necesare direct procesului de producţie.


Se elimină.

Comisia pentru industrii şi servicii
Persoanele fizice nu pot să facă acte de comerţ.

14. 
Art.6. - (1) Agenţii economici pot realiza plăţile prin utilizarea următoarelor instrumente de plată garantate şi/sau mecanisme de mobilizare a creanţelor:


Art.6. - (1) Părţile contractante pot realiza plăţile prin utilizarea următoarelor instrumente de plată garantate şi/sau mecanisme de mobilizare a creanţelor:

Comisia pentru industrii şi servicii




15. 
a) cambie şi bilet la ordin, avalizate de o societate bancară şi acceptate în prealabil de obligatul principal, conform prevederilor Legii asupra cecului nr.59/1934, cu modificările ulterioare;
Nemodificat


16. 
Se introduce o nouă literă
a1) ordinul de plată;

Dep. Mircea Toader - PD

Dep. Anca Boagiu - PD


Mod de plată utilizat în actele de comerţ.

17. 
b) cec, certificat conform prevederilor Legii asupra cecului nr.59/1934, cu modificările ulterioare;


Nemodificat


18. 
c) forfetare sau factoring.


Nemodificat


19. 
(2) În înţelesul prezentei legi, mecanismele de mobilizare a creanţelor prevăzute la alin.(1) lit.c) se definesc astfel:
Nemodificat


20. 
a) forfetarea este un contract prin care un vânzător sau prestator de servicii ăşi vinde creanţele pe care le are asupra unui cumpărător sau beneficiar unei societăţi bancare sau unei instituţii financiare specializate, contra unei taxe de forfetare;


Nemodificat


21. 
b) factoring este un contract încheiat între o parte, denumită aderent, furnizoare de mărfuri sau prestatoare de servicii, şi o societate bancară sau o instituţie financiară specializată, denumită factor, prin care aceasta din urmă asigură finanţarea, urmărirea creanţelor şi prezervarea contra riscurilor de credit, iar aderentul cedează factorului, cu titlu de vânzare, creanţele născute din vânzarea de bunuri sau prestarea de servicii pentru terţi.


Nemodificat


22. 
Art.7. - În termen de 20 de zile de la data intrării în vigoare a prezentei legi, administratorii societăţilor comerciale cu capital majoritar de stat cu datorii rezultând din neexecutarea la scadenţă a obligaţiilor contractuale asumate, vor convoca adunările generale extraordinare ale acţionarilor sau asociaţilor, pentru a decide, la propunerea conducerii executive, asupra măsurilor legale care se impun a fi luate în vederea executării acestor obligaţii.


Nemodificat


23. 
Art.8. - (1) Agenţii economici cu capital majoritar de stat vor introduce de urgenţă, cereri de chemare în judecată în vederea recuperării creanţelor, cu excepţia celor reglementate prin norme speciale.


Art.8. - (1) Agenţii economici cu capital majoritar de stat precum şi instituţiile publice vor introduce cereri de chemare în judecată în vederea recuperării creanţelor, cu excepţia celor reglementate prin norme speciale.

Comisia pentru industrii şi servicii




24. 
(2) După pronunţarea unei hotărâri judecătoreşti definitive în favoarea sa, prin executorul judecătoresc conform prevederilor legale în vigoare, creditorul poate să urmărească patrimoniul debitorului, în următoarea ordine:


(2) După pronunţarea unei hotărâri judecătoreşti definitive în favoarea sa, prin executorul judecătoresc conform prevederilor legale în vigoare, creditorul indiferent de forma de proprietate va urmării patrimoniul debitorului, în următoarea ordine:

Comisia pentru industrii şi servicii




25. 
a) mijloace băneşti, inclusiv disponibilităţile aflate în conturile bancare;


Nemodificat


26. 
b) active financiare de orice fel;


Nemodificat


27. 
c) produse finite, materii prime şi materiale, mijloace fixe;


Nemodificat


28. 
d) creanţe şi alte valori patrimoniale aflate în circuitul civil.


Nemodificat


29. 
Art.9. - (1) Titlul executoriu este prezentat de executorul judecătoresc băncilor sau oricăror persoane juridice sau fizice ce deţin valori patrimoniale ale debitorului sub orice formă ar fi acestea şi are prioritate în satisfacerea creanţei, cu excepţia creditorilor cu garanţii reale mobiliare şi imobiliare.


Art.9. - (1) Titlul executoriu este prezentat de executorul judecătoresc băncilor sau oricăror persoane juridice ce deţin valori patrimoniale ale debitorului sub orice formă ar fi acestea şi are prioritate în satisfacerea creanţei, cu excepţia creditorilor cu garanţii reale mobiliare şi imobiliare.

Comisia pentru industrii şi servicii




30. 
(2) În cazul în care, pentru executarea silită a unei hotărâri judecătoreşti în materie comercială, sunt necesare informaţii privind sumele depuse şi operaţiunile efectuate pe numele persoanelor fizice şi juridice, băncile sunt obligate să transmită, la cererea scrisă a instanţei de executare sau a executorilor judecătoreşti, informaţiile solicitate. Personalul băncii nu poate uza, în folos personal, de informaţiile bancare pe care le deţine sau de care a luat cunoştinţă în orice mod.


(2) În cazul în care, pentru executarea silită a unei hotărâri judecătoreşti în materie comercială, sunt necesare informaţii privind sumele depuse şi operaţiunile efectuate pe numele persoanelor juridice, băncile sunt obligate să transmită, la cererea scrisă a instanţei de executare sau a executorilor judecătoreşti, informaţiile solicitate. Personalul băncii nu poate uza, în folos personal, de informaţiile bancare pe care le deţine sau de care a luat cunoştinţă în orice mod.

Comisia pentru industrii şi servicii




31. 
(3) Prevederile alin.(2) se aplică şi persoanlor care obţin, din activitatea de control şi supraveghere sau din rapoarte ori documente ale băncii, informaţii de natura celor arătate mai sus.
Nemodificat


32. 
(4) În cazul nerespectării dispoziţiilor alin.(2) şi (3), se aplică măsurile prevăzute de art.1081 alin.1 pct.2 lit.f) şi art.1083 din Codul de procedură civilă, cu modificările şi completările ulterioare.


Nemodificat


33. 
Art.10. - (1) Constituie contravenţie şi se sancţionează cu amendă de la 100.000.000 lei la 300.000.000 lei, următoarele fapte:


Nemodificat


34. 
a) neefectuarea, cu rea-credinţă de către debitor a plăţilor la data scadenţei potrivit art.3 alin.(1), cu excepţia celor reglementate prin norme speciale;


a) neefectuarea, cu rea-credinţă stabilită în condiţiile legii, de către debitor a plăţilor la data scadenţei potrivit art.3 alin.(1), cu excepţia celor reglementate prin norme speciale;

Comisia pentru industrii şi servicii




35. 
b) neasigurarea evidenţei obligaţiilor de plată pe scadenţe conform art.3 alin.(2);


Nemodificat


36. 
c) încălcarea prevederilor art.5.


Nemodificat


37. 
(2) Contravenţiile prevăzute la alin.(1) se constată şi sancţiunile se aplică de persoane anume desemnate din organele de control fiscal ale Ministerului Finanţelor Publice.


Nemodificat


38. 
Art.11. - Contravenţiilor prevăzute de prezenta lege li se aplică dispoziţiile Ordonanţei Guvernului nr.2/2001 privind regimul juridic al contravenţiilor, cu excepţia art.28 şi 29.


Nemodificat


39. 
Art.12. - Contractele încheiate de agenţii economici cu principalii creditori şi societăţile bancare finanţatoare, rămân în vigoare cu respectarea termenelor de plată şi a cuantumului sumelor stabilite la data încheierii acestora.


Art.12. - Contractele încheiate la data intrării în vigoare a prezentei legi de agenţii economici sau de instituţiile publice după caz, cu principalii creditori şi societăţile bancare finanţatoare, rămân în vigoare cu respectarea termenelor de plată şi a cuantumului sumelor stabilite la data încheierii acestora.

Comisia pentru industrii şi servicii




40. 
Art.13. - Pe data intrării în vigoare a prezentei legi se abrogă Ordonanţa de urgenţă a Guvernului nr.10/1997 cu privire la diminuarea blocajului financiar şi a pierderilor din economie, publicată în Monitorul Oficial al României, Partea I, nr.72 din 22 aprilie 1997, aprobată prin Legea nr.151/1997, cu modificările ulterioare, precum şi orice alte dispoziţii contrare.


Nemodificat


41. 
Art.14. - Prezenta lege intră în vigoare la 30 de zile de la publicarea în Monitorul Oficial al României.


Nemodificat


                                            p.PREŞEDINTE,                                                                  SECRETAR,

                                              Ioan Bivolaru                                                                     Cristian Buzea

                                                                                                                                                                          RAPORTORI:














Dep. Ioan Bivolaru - PSD-SDU














Dep. Istvan Antal - UDMR














Dep. Istvan Erdei - UDMR














Dep. Luca Ştefănoiu - Independent














Dep. Aurel Daraban - PSD-SDU














Dep. Oana Manolescu - Minorităţi














Dep. Dumitru Palade - PRM

Expert,

Viorela Gondoş

Anexa 2

A M E N D A M E N T E     R E S P I N S E

asupra proiectului de Lege privind unele măsuri pentru întărirea disciplinei contractuale

Nr.

crt.
Text iniţial
Amendament respins

(autorul)
Motivaţia

0
1
2
3

1.

La art.6 se introduc trei noi alineate:

Art.6. - (3) Instituţiile publice şi agenţii economici cu capitl majoritar de stat pot acorda termene de plată pentru livrările de produse şi/sau servicii prestate, după o perioadă de timp, prin credit comercial, numai cu condiţia garantării plăţii de către o bancă prin mijloace de Platt specifice respectiv cambia, bilet la ordin avalizat de bancă, cec certificat de bancă.

(4) Instituţiile publice şi agenţii economici cu capital majoritar de stat pot folosi firme private pentru activităţile de vânzare a produselor şi serviciilor pe bază de contracte de comision în procent de maxim 10 % din marfa vândută şi încasată. Comisionul va fi achitat numai în condiţia în care s-a încasat contravaloarea mărfii sau serviciilor prestate.


0
1
2
3



(5) Societăţile bancare îşi pot transforma drepturile lor de creanţe provenite din datorii scadente de la agenţii economici indiferent de forma de proprietate în acţiuni sau părţi sociale cu respectarea dispoziţiilor articolului 28 din Legea nr.33/1991 privind activitatea bancară.

Dep. Anca Boagiu - PD

Dep. Mircea Toader - PD




2.

La art.10 alin.(1) se introduc două noi litere:

d) încălcarea prevederilor art.6 (2);

e) încălcarea prevederilor art.6 (3).

Dep. Anca Boagiu - PD

Dep. Mircea Toader - PD




                                           p.PREŞEDINTE,                                                                   SECRETAR,

                                             Ioan Bivolaru                                                                     Cristian Buzea

Expert,

Viorela Gondoş

